stanford-oval/wikipedia huggingface dataset:
Wilson Kiprop

| Mitalit | Mitalit | Mitalit |  |
| --- | --- | --- | --- |
|  Wilson Kiprop Lontoon olympialaisissa 2012 |  Wilson Kiprop Lontoon olympialaisissa 2012 |  Wilson Kiprop Lontoon olympialaisissa 2012 |  |
Maa:   Kenia
Miesten yleisurheilu
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa |  Nanning 2010 | Puolimaraton |  |
|  Kultaa | Nanning 2010 | Joukkuekilpailu |  |
|  Hopeaa | Kööpenhamina 2014 | Joukkuekilpailu |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Nairobi 2010 | 10 000 m |  |
Wilson Kiprop (s. 14. huhtikuuta 1987) on kenialainen kestävyysjuoksija.
Kiprop voitti Afrikan-mestaruuden 10 000 metrin juoksussa Nairobissa 2010 ajalla 27.32,91. Myöhemmin samana vuonna hän voitti puolimaratonin maailmanmestaruuden Nanningissa sekä henkilökohtaisessa kilpailussa ajalla 60.07 että joukkuekilpailussa. Hän voitti 2010 myös Kenian-mestaruuden 10 000 metrin juoksussa. Lontoon olympialaisissa 2012 hän keskeytti 10 000 metrin juoksun. Vuoden 2014 puolimaratonin MM-kilpailuissa Kiprop sijoittui henkilökohtaisessa kilpailussa kuudenneksi ja sai joukkuekilpailussa hopeaa.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 5 000 m | 13.45,38 | Belgrad | 29. toukokuuta 2008 |
| 10 000 m | 27.01,98 | Eugene | 1. kesäkuuta 2012 |
| 10 km | 28.14 | Ostia | 3. maaliskuuta 2013 |
| 15 km | 42.11 | Ostia | 3. maaliskuuta 2013 |
| 20 km | 56.36 | Lille | 4. syyskuuta 2010 |
| Puolimaraton | 59.15 | Berliini | 1. huhtikuuta 2012 |
| Puolimaraton | 59.15 | Ostia | 3. maaliskuuta 2013 |
| Tunninjuoksu | 20,756 km | Hengelo | 1. kesäkuuta 2009 |
| 30 km | 1.29.43 | Praha | 9. toukokuuta 2010 |
| Maraton | 2.09.09 | Praha | 9. toukokuuta 2010 |
Henkilökohtaiset ennätykset > Sisäradat

| Laji | ATulos | Paikka | Päivä |
| --- | --- | --- | --- |
| 5 000 m | 13.30,13 | Düsseldorf | 13. helmikuuta 2009 |
Vuolijoen kesäteatteri

Vuolijoen kesäteatteri tai Pentinpuron kesäteatteri on Vuolijoella sijaitseva kesäteatteri. Teatteri on rakennettu vuosina 1986–1987 pääasiassa Vuolijoen näyttämötaideyhdistys ry:n jäsenten talkootyönä. Näytelmiä siellä on esitetty vuodesta 1987.
Verkligheten

| Verkligheten Soilwork |
| --- | --- | --- |

Studioalbumin tiedot
 Studio : Nordic Sound Lab, The Panic Room, Moon Unit Studio ja Björngrottan Vocal Studios
 Julkaistu: 11. tammikuuta 2019
 Tuottaja(t): Thomas "PLEC" Johansson Soilwork
 Tyylilaji: melodinen death metal
 Kesto: 50.17
 Levy-yhtiö: Nuclear Blast
Listasijoitukset
  35.
Soilworkin muut julkaisut
| Death Resonance 2016 | Verkligheten 2019 | Övergivenheten 2022 |
Singlet albumilta Verkligheten
 ”Arrival” Julkaistu: 12. lokakuuta 2018  ”Full Moon Shoals” Julkaistu: 26. lokakuuta 2018  ”Stålfågel” Julkaistu: 21. joulukuuta 2018
Verkligheten on Soilworkin 11. studioalbumi, joka julkaistiin 11. tammikuuta 2019. Se on yhtyeen ensimmäinen rumpali Bastian Thusgaardin kanssa äänittämä albumi Dirk Verbeurenin liityttyä Megadethiin.
Albumi debytoi Suomen virallisen listan sijalla 35, ja fyysisen albumilistan sijalla 4.
Vastaanotto

| 0 | 1 | 2 |
| --- | --- | --- |
| Imperiumi  | 9-/10 |  |
Inferno : 
| Kaaoszine  | 9/10 |  |
Soundi : 

Albumi sai hyvän vastaanoton. Kaaoszinen Jouni Lepistö sanoi albumin osoittavan sen, että pitkän linjan yhtyekin kykenee uudistamaan itseään menettämättä juuriaan. Hän piti sitä nopeana, aiempaa enemmän puhtaaseen lauluun tukeutuvana sekä kahta edeltäjäänsä selkeärakenteisempana kokonaisuutena. Soundin Vesa Siltanen antoi albumille neljä tähteä viidestä. Hän sanoi rumpalinvaihdoksen tehneen terää ja havaitsevansa kuulemansa perusteella varmaotteisen ja soittamisesta nauttivan yhtyeen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Verkligheten |  | David Andersson | 1.44 |  |  |  |  |  |
| 2. | Arrival | Björn ”Speed” Strid | Andersson | 3.47 |  |  |  |  |  |
| 3. | Bleeder Despoiler | Andersson | Andersson | 3.37 |  |  |  |  |  |
| 4. | Full Moon Shoals | Strid | Strid | 4.47 |  |  |  |  |  |
| 5. | The Nurturing Glance | Andersson | Andersson | 5.25 |  |  |  |  |  |
| 6. | When the Universe Spoke | Andersson | Andersson | 5.23 |  |  |  |  |  |
| 7. | Stålfågel | Andersson | Andersson | 4.26 |  |  |  |  |  |
| 8. | The Wolves Are Back in Town | Andersson | Andersson | 3.24 |  |  |  |  |  |
| 9. | Witan | Strid | Strid | 3.48 |  |  |  |  |  |
| 10. | The Ageless Whisper | Strid | Andersson | 5.02 |  |  |  |  |  |
| 11. | Needles and Kin | Strid | Andersson | 4.48 |  |  |  |  |  |
| 12. | You Aquiver | Strid | Strid | 4.04 |  |  |  |  |  |
|  |  |  |  | 50.17 |  |  |  |  |  |
Aiheesta muualla

Verkligheten discogs.com -sivustolla (englanniksi)
Albumi Verkligheten Encyclopaedia Metallum -sivustolla (englanniksi)
Voorburg

Forum Hadrianin muistomerkki Voorburgissa
Voorburg on kaupunki Alankomaissa Etelä-Hollannin provinssissa maan länsiosassa. Kaupungissa on noin 39 000 asukasta ja se kuuluu nykyään Leidschendam-Voorburgin kuntaan.
Kaupungin historia alkaa jo toiselta vuosisadalta ajanlaskumme alun jälkeen, jolloin roomalaiset perustivat nykyisen Voorburgin alueelle Forum Hadriani-nimisen kaupungin. Forum Hadriani oli manner-Euroopan pohjoisin roomalaiskaupunki ja Alankomaiden toiseksi vanhin kaupunki.
Aiheesta muualla

Wikimedia Commonsissa on kuvia tai muita tiedostoja aiheesta .
Leidschendam-Voorburgin kunnan kotisivut (Arkistoitu – Internet Archive)
Visakhapatnamin piirikunta

Visakhapatnamin piirikunta (teluguksi విశాఖపట్నం జిల్లా, Viśākhapaṭnaṁ jillā) on yksi Andhra Pradeshin osavaltion 13 piirikunnasta Intiassa. Visakhapatnam on sen pääkaupunki. Vuonna 2011 piirikunnassa asui 4 288 113 henkilöä.
Aiheesta muualla

Kuvia tai muita tiedostoja aiheesta Visakhapatnamin piirikunta Wikimedia Commonsissa
Andhra Pradeshin piirikunnat
Anantapur
Chittoor
Guntur
Itä-Godavari
Krishna
Kurnool
Länsi-Godavari
Prakasam
Srikakulam
Sri Potti Sriramulu Nellore
Visakhapatnam
Vizianagaram
YSR:n piirikunta
Voortrekker-monumentti

| Voortrekker-monumentti> Voortrekkermonument |
| --- | --- |

Sijainti:   Pretoria, Gauteng
Rakennustyyppi:  monumentti
Valmistumisvuosi:  1949
Suunnittelija:  Gerard Moerdijk
Julkisivumateriaali:  graniitti
Korkeus:  40 m
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Voortrekker-monumentti on Etelä-Afrikassa, Pretorian lähistöllä sijaitseva muistomerkki, jonka peruskivi muurattiin voortrekkerien suuren vaelluksen satavuotisjuhlallisuuksissa vuonna 1938. Rakennus on 40 metriä korkea ja sen pohja on 40 kertaa 40 metriä ja se on rakennettu graniitista. Sen sisäseiniä kiertää voortrekkerien matkasta kertova kohokuva.
Kuvia

Monumentin yövalaistus
Yksityiskohta voortrekkerien suuresta matkasta kertovasta kohokuvasta.
Andries Pretoriuksen patsas.
Piet Retiefien patsas.
Etelä-Afrikan puolustusvoimain palveluksessa kuolleille pystytetty muistomerkki.
Replika Zulujen majasta
Maalauksia
Viscount Memorial
Garden of Remembrance
Hall of Heroes ylhäältä katsottuna.
Kenotafi
Oxwagon Laager-muuri
Wikimedia Commonsissa on kuvia tai muita tiedostoja aiheesta .
Vishwanath Pratap Singh

| Vishwanath Pratap Singh> विश्वनाथ प्रताप सिंह |
| --- | --- |

Intian pääministeri
 2. joulukuuta 1989 – 10. marraskuuta 1990  
Edeltäjä:  Rajiv Gandhi
Seuraaja:  Chandra Shekhar Singh
Henkilötiedot
Syntynyt: 25. kesäkuuta 1931 Allahabad, Brittiläinen Intia
Kuollut: 27. marraskuuta 2008 (77 vuotta) New Delhi, Intia
Tiedot
Puolue:  Janata Dal
Uskonto:  hindulaisuus
 Nimikirjoitus
Vishwanath Pratap Singh (hindiksi विश्वनाथ प्रताप सिंह, Viśvanāth Pratāp Sĩh, 25. kesäkuuta 1931 – 27. marraskuuta 2008) oli Intian kahdeksas  pääministeri. Singh toimi virassa 2. joulukuuta 1989 – 10. marraskuuta 1990. Singh toimi myös maansa talous- ja puolustusministerinä.
Vuolijoen kirkonkylä

Vuolijoen kirkko.
Vuolijoen kirkonkylä on Kajaanin kaupungissa sijaitseva kylä ja taajama Vuolijoen suuralueella. Taajama oli aiemmin vuoden 2006 lopussa lakkautetun Vuolijoen kunnan kuntakeskus ja kirkonkylä. Taajama sijaitsee noin 45 kilometriä Kajaanin keskustasta länteen. Kylä on saanut nimensä sen läpi virtaavasta samannimisestä joesta.
Taajamassa sijaitsee muun muassa vuonna 1906 valmistunut Josef Stenbäckin suunnittelema harmaakivinen kansallisromanttistä tyyliä edustava Kristuksen tulemisen kirkko, joka on Kainuun ainoa kivikirkko.
Kylän tärkein tieyhteys on seututie 879.
Vuolijoen koulu antaa perusopetusta ja päiväkoti esiopetusta.
Whitehall (täsmennyssivu)

Whitehall tarkoittaa muun muassa seuraavia:
Whitehall, katu Lontoossa
Whitehallin palatsi, Englannin kuningaskunnan hallitsijoiden entinen asuinpalatsi Lontoossa
Whitehall-tutkimus, kaksi Britanniassa tehtyä tutkimusta, Whitehall I ja II
HMS Whitehall, Britannian kuninkaallisen laivaston alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Whitehall”, voi hakea sivunnimihaulla, laajalla sivunnimihaulla tai tekstihaulla.
Vor Frue -kirkko

| Vor Frue -kirkko Kööpenhaminan tuomiokirkko |
| --- | --- |
 Vor Frue Kirke vuonna 2017.
Sijainti:  Nørregade 8 Indre By, Kööpenhamina
Kirkkokunta:  Tanskan kansankirkko
Hiippakunta:  Kööpenhaminan hiippakunta
Rakentamisvuosi:  1829
Tyylisuunta:  uusklassismi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vor Frue -kirkko (tansk. Vor Frue Kirke) eli Kööpenhaminan tuomiokirkko on Kööpenhaminan hiippakunnan tuomiokirkko, joka sijaitsee näkyvällä paikalla Kööpenhaminan Indre Byssä. Paikalla on sijainnut kirkko 1100-luvulta lähtien ja nykyinen kirkko on valmistunut vuonna 1829. Piispa Absalon raknnutti paikalle 1100-luvulla goottilaisen kirkon, joka tuhoutui kahdesti tulipalossa. Nykyinen kirkko on rakennettu 1829. Kirkon torni on peräisin keskiajalta. Yksi tornin kelloista on Tanskan vanhin, vuodelta 1490 ja toinen 4 tonnin painollaan Tanskan suurin. Kirkko tunnetaan kuvanveistäjä Bertel Thorvaldsenin veistoksesta Kristuksesta ja 12 opetuslapsesta. Kirkon tunnistaa jyhkeästä ja vaaleasta pylväiköstä. Kirkon nykyhistorian merkittävimpiä tapahtumia on Tanskan kuninkaan Frederik X:n ja Mary Donaldsonin häät vuonna 2004.
Aiheesta muualla

Kuvia tai muita tiedostoja aiheesta Vor Frue -kirkko Wikimedia Commonsissa
Kirkon kotisivut
Whitehead

Whitehead on muun muassa seuraavien henkilöiden sukunimi:
Alfred North Whitehead (1861–1947), englantilais-yhdysvaltalainen matemaatikko ja filosofi
Cassandra Jean Whitehead (s. 1985), yhdysvaltalainen näyttelijä ja malli
Colson Whitehead (s. 1969), yhdysvaltalainen kirjailija
Dean Whitehead (s. 1982), englantilainen jalkapalloilija
Edgar Whitehead (1905–1971), brittiläils-rhodesialainen poliitikko
Gillian Whitehead (s. 1941), uusiseelantilainen säveltäjä
Graham Whitehead (1922–1981), englantilainen kilpa-autoilija
Gustave Whitehead (1874–1927), saksalainen ilmailun pioneeri
J. H. C. Whitehead (1904–1960), brittiläinen matemaatikko, jonka mukaan on nimetty Whiteheadin lause
Jef Whitehead, Wrest, yhdysvaltalainen black metal -muusikko
John Whitehead (1860–1899), brittiläinen tutkimusmatkailija, luonnontieteilijä ja lintujen keräilijä
John Whitehead (1949–2004), yhdysvaltalainen laulaja, toinen McFadden & Whitehead -duon jäsenistä
John Whitehead (1925–2000), brittiläinen kriketinpelaaja
John Whitehead, Uuden-Seelannin entinen valtiovarainministeri
John Whitehead, brittiläinen jalkapalloilija
John Whitehead (1909–1964), yhdysvaltalainen baseballinpelaaja
John Whitehead (1924–2002), yhdysvaltalainen amerikkalaisen jalkapallon valmentaja
John Whitehead (1389–1415), irlantilainen teologi
John C. Whitehead (s. 1922), yhdysvaltalainen pankkiiri ja virkamies
Peter Whitehead (1914–1958), englantilainen kilpa-autoilija
Robert Whitehead (1823−1905), brittiläinen insinööri ja keksijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vässilä

Vässilä on kylä Halikossa Halikonjoen varrella. Vässilän kylä on hajanainen, ja sen osat ovat erillään toisistaan. Kylän pääalue on pitkulainen, joka ulottuu Märynummelta Krapuojan ja Halikonjoen länsirantaa pitkin aina Kihiseen asti. Toinen laaja alue sijaitsee Ikeläntien varrella rantaradan Tunnelinmäestä Ikelään asti. Alkuperäinen kylän alue on purettu kokonaan ja asutus on siirtynyt muualle. Alkuperäisestä kantatilan paikasta on muistuttamassa metsikkoinen kallionnyppylä pellon keskellä.
Vässilä kuului niin sanottuun suomalaisen vero-oikeuden piiriin, joten kylä on perustettu jo 1200-luvulla. Varhaisin maininta Vässilästä on vuodelta 1439. Fleming-suku on omistanut kylästä kaksi tilaa, jotka siirtyivät Joensuun kartanolle 1500-luvun lopulla. 1800-luvulla koko kylä päätyi Wiurilan kartanon omistukseen.
Janeek Brown

Janeek Brown (s. 14. toukokuuta 1998) on jamaikalainen pika-aitajuoksija. Hän voitti 100 metrin aitajuoksussa Yhdysvaltain yliopistomestaruuden vuonna 2019 ennätyksellään 12,40. Hän sijoittui Dohan MM-kilpailuissa 2019 seitsemänneksi.
Brown juoksi 100 metrin aitajuoksussa vuonna 2017 ennätyksekseen 13,16. Hän alitti 13 sekunnin rajan ensimmäisen kerran myötätuulessa maaliskuussa 2018 Austinissa ajalla 12,90 ja sallituissa oloissa toukokuussa 2018 Knoxvillessa ajalla 12,99 ja seuraavana päivänä ajalla 12,84. Kesäkuussa hän paransi Eugenessa yliopistomestaruuskilpailujen välierissä ennätyksekseen 12,80. Vuonna 2019 hän on parantanut ennätyksekseen 12,57 huhtikuussa Fayettevillessa, 12,55 toukokuussa samassa kaupungissa, 12,53 kesäkuussa yliopistomestaruuskilpailujen välierissä Austinissa ja 12,40 kaksi päivää myöhemmin loppukilpailussa.
Iso-Britannia talviolympialaisissa 2014

Iso-Britannia osallistui Sotšin talviolympialaisiin 2014. Maan historian ensimmäinen talviolympialaisten kultamitali tuli curlingissa vuonna 1924. Pikaluistelija Jon Eley toimi Britannian joukkueen lipunkantajana olympialaisten avajaisseremoniassa.
Mitalistit > Kultaa

Lizzy Yarnold – skeleton, naiset
Mitalistit > Hopeaa

David Murdoch, Greg Drummond, Scott Andrews, Michael Goodfellow, Tom Brewster – curling, miesten turnaus
Mitalistit > Pronssia

Jenny Jones – lumilautailu, naisten slopestyle
Eve Muirhead, Anna Sloan, Vicki Adams, Claire Hamilton, Lauren Gray – curling, naisten turnaus
Joukkue > Alppihiihto

Chemmy Alcott
David Ryding
Joukkue > Ampumahiihto

Lee-Steve Jackson
Amanda Lightfoot
Joukkue > Curling > Miehet

Scott Andrews
Tom Brewster
Greg Drummond
Michael Goodfellow
David Murdoch
Joukkue > Curling > Naiset

Vicki Adams
Lauren Gray
Claire Hamilton
Eve Muirhead
Anna Sloan
Joukkue > Freestylehiihto

Murray Buchan
Rowan Cheshire
Emma Lonsdale
James Machon
Katie Summerhayes
James Woods
Joukkue > Lumilautailu

Aimee Fuller
Zoe Gillings
Dominic Harington
Jenny Jones  Pronssia
Ben Kilner
Billy Morgan
Jamie Nicholls
Joukkue > Pikaluistelu

Elise Christie
Jon Eley
Charlotte Gilmartin
Richard Shoebridge
Jack Whelbourne
Joukkue > Pohjoismaiset hiihtolajit > Maastohiihto

Andrew Musgrave
Rosamund Musgrave
Callum Smith
Andrew Young
Joukkue > Rattikelkkailu

John Baines
Stuart Benson
Lamin Deen
Joel Fearon
John James Jackson
Craig Pickering
Ben Simons
Bruce Tasker
Paula Walker
Rebekah Wilson
Joukkue > Skeleton

Kristan Bromley
Dominic Parsons
Shelley Rudman
Elizabeth Yarnold
Joukkue > Taitoluistelu

Nicholas Buckland
Penny Coomes
Stacey Kemp
David King
Jenna McCorkell
Matthew Parr
Vuorijärvi (Ikaalinen)

| Vuorijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°49′34″N, 23°26′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Vuorikoski 
Järvinumero:  35.582.1.001
Mittaustietoja
Pinnankorkeus:  129,5 m 
Rantaviiva:  8,809 km 
Pinta-ala:  0,58295 km² 
 fiVuorijärvi 
Vuorijärvi  on Pirkanmaalla Ikaalisissa Aivusperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vuorijärvi on osa Liesijoen aluetta.
Maantietoa

Järven pituus on 2,1 kilometriä, leveys 300 metriä ja sen pinta-ala on 58 hehtaaria. Se sijaitsee pari kilometriä Juhtimäeltä etelään ja viisi kilometriä Vahon kylästä koilliseen. Järvi on kaksiosainen ja järven pääallas on 2,0 kilometriä pitkä ja 350 metriä leveä. Pääaltaan pohjoispuoliskon länsirannasta haarautuu matala Kusiaisensalmi, joka on 450 metriä pitkä ja kapeimmillaan alle 20 metriä leveä. Se johtaa Luutalahteen, josta laskee Vuorikoski Vesajärveen. Järveen laskee kaksikymmentä ojaa tai jokea. Pohjoispäähän laskee koskena Liesijoki, joka on Liesijärven laskujoki. Eteläpään lounaisrantaan laskee Aivusjärven laskuoja. Eteläpään kaakkoisrantaan laskee Siltanevan kautta useampi suo-oja, jotka ovat usean järven ja lammen laskuojat. Tällaisia järviä ovat Tervalampi, jonka kautta laskee kaksi muutakin järveä, ja Pyydyslampi, jonka kautta laskee kahdeksan muuta järveä tai lampea. Vuorijärven eteläpäässä on matalaa, joten se on myös kivikkoinen. Sen eteläosassa sijaitsee suuri Vuorijärvensaari, joka on 300 metriä pitkä ja 80 metriä leveä.
Järven rantaviivan pituus on 8,8 kilometriä ja sen ranta on paikoin tasista metsämaata ja paikoin jyrkkärinteistä ja kallioista metsää. Vain muutamissa kohdissa ranta on suota. Rannoille on rakennettu alle 20 vapaa-ajan asuntoa, joille johtaa tiet lännessä Aivusperän teiltä ja idässä yhdystieltä 2764. Ylöjärven ja Ikaalisten välinen raja ohittaa järven etelässä 250 metrin päässä.
Virkistys

Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.
Voortrekkerit
Aiheesta muualla

Kuvia tai muita tiedostoja aiheesta Voortrekkerit Wikimedia Commonsissa
Wampanoagit

Wampanoagit on Pohjois-Amerikan alkuperäiskansa. He asuivat alkujaan nykyisen Massachusettsin ja Rhode Islandin alueella, mukaan luettuna rannikon saaret, kuten Martha's Vineyard. Nykyään heitä asuu Massachusettsin kaakkoisosissa Narragansettinlahdelta Cape Codin länsiosiin.
Massasoit ja John Carver polttavat rauhanpiippua Plymouthissa 1621.
Vuonna 1600 wampanoageja oli arviolta 12 000, ja he asuivat 40 kylässä. Noin kaksikolmasosaa kansasta eli mannermaalla ja loput Martha's Vineyardilla ja Nantucketissa. Vuosien 1614–1620 aikana kolme epidemiaa hävitti mantereen wampanoageja ja massachusetteja. Uudisasukkaat saapuivat alueelle 1620, ja wampanoagipäällikkö Massasoit teki heidän kanssaan rauhansopimuksen. Massassoit kuoli 1661, ja valta siirtyi pian tämän toiselle pojalle Metacometille, jonka britit tunsivat nimellä kuningas Filip ja joka aloitti vuonna 1675 sodan brittejä vastaan. Sota kesti seuraavaan vuoteen. Metacomet ja monet muut merkittävät intiaanijohtajat kuolivat sodassa, jonka aikana wampanoagit ja narragansettit lähes hävitettiin. Mantereella selvinneet intiaanit pakenivat joko sisämaahan tai saarille, joiden intiaanit olivat pysyneet puolueettomina sodan aikana.
Wampanoagit ovat säilyneet erityisesti Martha's Vineyardilla. Nantucketin intiaaniyhteisö kärsi vuonna 1763 epidemiasta eikä toipunut siitä. Nantucketin viimeinen wampanoagi kuoli vuonna 1855. Wampanoagit tunnustettiin intiaaniheimoksi vuonna 1987, ja he ovat ainoa tunnustettu kansa, joka asuu Massachusettsissa.
Aiheesta muualla

Kuvia tai muita tiedostoja aiheesta wampanoagit Wikimedia Commonsissa
Wampanoagien pokanoketien heimo (englanniksi)
Mashpeet (englanniksi)
Wan Zack Haikal

| 0 | 1 | 2 |
| --- | --- | --- |

Henkilötiedot
Koko nimi: Wan Zack Haikal bin Wan Noor
Syntymäaika: 28. tammikuuta 1991 (ikä 33)
Syntymäpaikka: Pahang, Malesia
Kansalaisuus:  Malesia
Pelipaikka: Keskikenttäpelaaja
Pituus: 170 cm
Seurat
| Vuodet | Seura | O (M) |
| 2007-2008 2007-2011 2012-2013 2011 2013-2014 2014-2016 2017-2018 2018– | Felda United Harimau Muda B Harimau Muda A FC ViOn Zlaté Moravce FC Ryukyu Kelantan Felda United Selangor |  |
Maajoukkue
| 2012– | Malesia | 29 (4) |
Wan Zack Haikal (s. 28. tammikuuta 1991 Pahang) on malesialainen jalkapalloilija.
Jalkapallomaajoukkue

Wan Zack Haikal debytoi Malesian maajoukkueessa 2012. Hän on pelannut 29 maaottelua ja tehnyt niissä neljä maalia.
Vopli Vidopljasova

| Воплі Відоплясова   Vopli Vidopljasova |
| --- | --- |

Tiedot
Toiminnassa:  1986–
Tyylilaji:  folkrock pop rock
Kotipaikka:   Kiova, Ukraina
Laulukieli:  ukraina
Jäsenet:  Oleh Skrypka, laulu, haitari, kitara   Oleksi Meltšenko, basso   Jevhen Rohatševskyi, kitara, laulu   Serhi Sah’no, rummut  
Entiset jäsenet:  Oleksandr Pipa  
Aiheesta muualla
www.vopli.com.ua
Infobox OKNimi-testi OK: 
Yhtye esiintymässä Münchenissä vuonna 2010.
Vopli Vidopljasova (lyhenne VV, ukr. Воплі Відоплясова, ВВ) on ukrainalainen, vuonna 1986 perustettu rockyhtye, jonka musiikissa on vaikutteita muun muassa kansanmusiikista, patrioottisista lauluista ja punkrockista.
Kiovan polyteknisen instituutin opiskelijat Oleh Skrypka, Oleksandr Pipa ja Juri Zdorenko perustivat Vopli Vidopljasovan toukokuussa 1986 viikko Tšernobylin ydinvoimalaonnettomuuden jälkeen yhteiskuntaa kritisoivaksi yhtyeeksi. Yhtye on konsertoinut myös ulkomailla, muun muassa Ranskassa.
Yhtyeen rumpali Serhi Sah’no on syntyjään Tšernobylista.
Albumit ja singlet

Abo abo (1991)
Zakustyka (1993)
Krajina Mri (1994)
Muzika (single, 1996)
Muzika (1997)
Ljubov (single, 1998)
H’vyli Amura (2000)
Den NaroDJennja (2001)
Mamai (single, 2001)
Faino (2002)
Buly Denky (2006)
Lado (single, 2008)
Himn-Slaven Ukrajiny (2008)
Buly denky (LP-versio, 2008)
Оfficial mp3-collection: The best (2009)
Lado (maxi single) (2009)
Tšio Tšio San (single, 2009)
Vidpustka (single, 2010)
Samata (2011)
Official mp3-collection (2011)
Aiheesta muualla

Yhtyeen virallinen sivusto (Arkistoitu – Internet Archive) (ukrainaksi) (englanniksi) (venäjäksi)
Uusapostolinen kirkko

Uusapostolinen kirkko.  Porto Alegre, Rio Grande do Sul, Brasilia.
Uusapostolinen kirkko (saks. Neuapostolische Kirche, engl. New Apostolic Church) on kristinuskon protestanttiseen päähaaraan kuuluva kirkko. Tyypillistä kirkon uskontulkinnalle on lopun aikojen korostaminen. Uusapostolinen kirkko katsoo olevansa Jumalan lopun aikoina kokoama morsiusseurakunta, jonka Jeesus Kristus ottaa omakseen tullessaan maan päälle toisessa tulemisessaan. Kirkko katsoo itsellään olevan pätevän apostolinviran. Tähän apostolinvirkaan kuuluu sama valtuutus kuin minkä Jeesus Kristus antoi apostoleilleen toimiessaan maan päällä. Uusapostolisen kirkon käsityksen mukaan Jeesuksen perustama kirkko lankesi pois hänen opetuksestaan, minkä takia myös apostolinvirka katosi maan päältä. Kirkon käsityksen mukaan kristillisyyden olemukseen välttämättä kuuluva apostolinvirka on kuitenkin palautettu näin viimeisinä päivinä. Koska uusapostolinen kirkko katsoo vain itsellään olevan pätevän apostolinviran, se katsoo, että vain sen piirissä on mahdollisuus saada pelastukseen kuuluvat toimitukset.
Uusapostoliseen kirkkoon kuuluu nykyään noin 11,2 miljoonaa jäsentä, joista noin puolet Afrikassa. Kirkon päämaja toimii Zürichissä, Sveitsissä. Suomessa kirkko on toiminut vuodesta 1977.